Glyconeus

thumb|Sappho et Alcaeus, qui primos Glyconeis versibus usos esse noti sunt, in calatho anno fere 470 a.C.n. facto depicti.
**Glyconeus** (Graece ) est versus praesertim Aeolicae poesis proprius, quo etiam Horatius imitatus Alcaeum et Sappho in carminibus suis usus est. Secundum Hephaestionem et Choeroboscum haec versus species a Glycone comico, de quo nihil novimus, inventa est. Figura exemplaris versus Glyconei haec est:

:: X X | — ∪ ∪ — | ∪ X 
::(ubi — = syllaba longa; ∪ = syllaba brevis; X = syllaba anceps)

Versus Glyconeus non is est qui ex metris ordine positis constet. Re vera unum tantum metrum in medio versu habet, sc.  choriambum (&nbsp;—&nbsp;∪&nbsp;∪&nbsp;—&nbsp; ) binis utrimque syllabis et praefixum et subfixum. Locus binis syllabis praefixus *basis Aeolica* appellatur. Terminatur quoque Glyconeus duabus syllabis, quarum prima brevis, altera anceps est. Basis Aeolica, si rationem respiciamus, quattuor syllabarum coniunctionibus (quae sunt — ∪ et  ∪ — et — — et ∪ ∪) expleri sinit. Cum tamen duae breves ( ∪ ∪ ) perraro in basi Aeolica coniungantur, figura exemplaris Glyconei etiam ita redditur: 

:: O O | — ∪ ∪ — | ∪ X 
::(ubi O O = — ∪ aut — — [aut rarius ∪ — sed perraro ∪ ∪] ) 

## Glyconeus Aeolicus 
Apud Alcaeum et Sappho, Glyconeus semper versus octosyllabus est, qui syllabarum nec contractiones (∪∪ ⇒ —) nec resolutiones (—&nbsp;⇒&nbsp;∪∪) patitur. Etiam Anacreon, quamquam Ionia oriundus, huc pertinet, quippe cum Aeolicis numeris faveret. Specimen Glyconei in his versibus datur:

::

## Glyconeus Catullianus 
Catullus in duobus hymenaeis more Anacreontis strophis Glyconeis utitur. Adferamus exempli gratia carmen 64.5-8:

::

## Glyconeus Horatianus 
Horatius Sappho et Alcaeum non solum imitatus est, sed etiam versus eorum simpliciores reddidit, nam basem Aolicam semper duabus longis explet. Exempli gratia adferamus Glyconeos, qui in Horatii odarum primi libri carmine XIV (i.e. Hor. *carm.* 1.14) reperiuntur:

::

## Derivativae Glyconei species 
In metrica Aeolica complures sunt versuum species quae in choriambo consistunt. Inter has constat Glyconeum (breviter *gl*) primarium et frequentissimum esse. Sunt etiam versuum species quae tamquam a Glyconeo deflexae sunt, quarum aliae per defectionem syllabae vel temporis factae sunt, aliae autem per syllabarum vel pedum additionem extensae, aliae denique per anaclasin vel inversionem natae esse dicuntur. 

### Defectio syllabae 
Cum syllaba in fine disyllabo omittitur, versus Pherecrateus fit, qui etiam Glyconeus catalecticus (*gl^*) appellari potest. Syllaba autem in basi Aeolica omissa versus Telesilleus fit, qui etiam Glyconeus acephalicus (*^gl*) appellatur. 

::

### Extensionum genera 
Extensio interna dactylo aut choriambo versui Glyconeo interposito fit. Glyconeus dactylo extentus *gld* notatur; si duobus dactylis expanditur, *gl2d* notatur. Glyconeus choriambo auctus (*glc*) versus *Asclepiadeus minor* appellatur; duobus autem choriambis auctus (*gl2c*) *Asclepiadeus maior* nuncupatur. Specimen: 

::

Extensio externa diiambo (*ia*) versui Glyconeo aut praefixo aut subfixo efficitur; diiambus praefixus etiam acephalicus (*^ia*), diiambus subfixus etiam catalectus (*ia^*) esse potest. Ambo casus hoc specimine ex Sappho 96.12-14 extracto inlustratur:  

::

Aliud externae extensionis genus est versus Phalaecius, qui in Glyconeo Bacchaeo ( ∪ — — ) subfixo consistit. Etiam versus Hipponacteus (i.e., — ∪  — ∪ ∪ —  ∪ — — ), si eodem genere circumscribatur, unius syllabae additione Glyconeus hypercatalecticus describi potest.

### De anaclasi 
Sunt qui Glyconeum interdum per elementorum inversionem vel metathesin deformari putent. Haec transformatio, *anaclasis* 'reflexio' appellata, plerumque choriambo porro moto fieri videtur:

:: [ bA ] [ chor ] [ 2syll ] &nbsp;&nbsp; ⇒ &nbsp;&nbsp; [ bA ] [ 2syll ] [ chor ]
::  (ubi "bA" = basis Aeolica; "chor" = choriambus; "2syll" = disyllabus)

Glyconeus hoc modo deformata siglo *gl¨* notatur. Specimen:

::

Alterius generis transformatio anaclastica in choriambo retro moto (*¨gl*) consistit:

:: [ bA ] [ chor ] [ 2syll ] &nbsp;&nbsp; ⇒ &nbsp;&nbsp; [ chor ] [ bA ] [ 2syll ] 

sed vix umquam simplex exstitit. Apud Anacreontem reperitur *¨gl* interne choliambo auctum (i.e. *¨glc* ), cui diiambus subfixus est: 

::

## Notae 
## Bibliographia 
* Crusius, Friedrich & Rubenbauer, Hans (19616) *Römische Metrik. Eine Einführung.* München: Max Hueber.
* Gray, E. (1993) *An Introduction to Latin Meter*. Oxford, OH: American Classical League. 
* Halporn, James W., Ostwald, Martin & Rosenmeyer, Thomas G. (1980) *The Meters of Greek and Latin Poetry*. Norman: University of Oklahoma Press. [Prima editio: 1963]
* Korzeniewski, Dietmar (1989²) *Griechische Metrik*. Darmstadt: Wissenschaftliche Buchgesellschaft. [Prima editio: 1968]
* Koster, W.J.W. (1950) De studiis recentibus ad rem metricam pertinentibus. *Mnemosyne* IV:3, 21-53.
* Nougaret, L. (1948) *Traité de métrique Latin classique*. Paris: Klincksieck. 
* Raven, D.S. (1998) *Latin Metre.* Bristol: Bristol Classical Press, 1998. [Prima editio: 1965]
* Snell, Bruno (1957) *Griechische Metrik*. Göttingen: Vandenhoeck & Ruprecht. 
* West, Martin L. (1982) *Greek Metre*. Oxford: Clarendon Press. 

Categoria:Metra